
ELŐTERJESZTÉS

                  Készült:  Sáska   község Önkormányzata Képviselő-testülete

                    2016. augusztus 29-i nyilvános testületi ülésére

                                   Tárgy: Hulladékgazdálkodásról szóló rendelet módosítása 
                                   Előadó:  Kovács Nándor      polgármester 

Előterjesztést készítette: Takács Lászlóné jegyző 

Tisztelt Képviselő-testület!
A települési hulladékkal kapcsolatos helyi közszolgáltatásról szóló önkormányzati rendeletet (a továbbiakban: Rendelet) a hulladékról szóló 2012. évi CLXXXV. törvény (a továbbiakban: Htv.) 2016. április 1-jei változása miatt módosításra szorul.

A Htv. kiegészül az állami hulladékgazdálkodási közfeladatról szóló rendelkezésekkel, melyek szerint az állami hulladékgazdálkodási közfeladat keretében az állam

           meghatározza a hulladékgazdálkodás országos céljait, 

           meghatározza a hulladékgazdálkodás fejlesztésének irányait,

           ellátja az önkormányzatok közötti és a regionális koordinációt,

           elkészíti az Országos Hulladékgazdálkodási Közszolgáltatási Tervet, amely többek között meghatározza a közszolgáltatás ellátásának optimális területi lehatárolását és az adott területen minimálisan ellátandó közszolgáltatási feladatokat,

           megállapítja, hogy a hulladékgazdálkodási közszolgáltatási rendszerelem fejlesztése megfelel-e az Országos Hulladékgazdálkodási Közszolgáltatási Tervnek,

           megállapítja, hogy a közszolgáltató tevékenysége megfelel-e az Országos Hulladékgazdálkodási Közszolgáltatási Tervben foglaltaknak, és arról véleményt állít ki,

           a hulladékgazdálkodás országos szintű céljainak és fejlesztési irányainak teljesülése érdekében kialakítja az infrastrukturális erőforrások optimális használatának rendszerét,

           kezeli az önkormányzatok, önkormányzati társulások által önkéntesen vagyonkezelés körében rábízott vagyont,

           beszedi a közszolgáltatási díjat és kifizeti a közszolgáltatóknak a hulladékgazdálkodási közszolgáltatási díj megállapításáért felelős miniszter által meghatározott szolgáltatási díjat,

           kezeli a közszolgáltatás keretében keletkező kintlévőségeket.

Ezen feladatok ellátására az állam létrehozta a Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaságot, mint koordináló szervezetet (a továbbiakban: Koordináló szerv).

A helyi közszolgáltatónak és a települési önkormányzatnak meg kell adnia minden adatot és információt, ami a Koordináló szerv feladatkörének gyakorlásához szükséges. A Koordináló szerv kezelheti és nyilvántarthatja ezeket az adatokat. A Koordináló szerv jogosult a számlázási, díjbeszedési, valamint a díjhátralék-kezelési feladatkörében a személyes adatok körére vonatkozó csoportos adatszolgáltatást kérni a járási hivatal illetékes szervétől. 

2016. március 1-től bevezetésre került a házhoz menő elkülönített hulladékgyűjtési rendszer. A szigetes rendszerben történő elkülönített hulladékgyűjtés, valamint a házhoz menő hulladékgyűjtés szabályait javasolta a helyi rendeletbe beépíteni a közszolgáltatót. Javasolták módosítani a mentesség és  az ingatlan használat felfüggesztésének szabályait.  
Fentiekre tekintettel a számlázással és személyes adatok kezelésével kapcsolatos helyi jogszabályi rendelkezések módosítása, illetve egyes részek hatályon kívül helyezése szükséges. Az elkülönített házhoz menő hulladékgyűjtés, mentesség és  az ingatlan használat felfüggesztésének szabályait pedig be kell építeni. A rendelet tervezetet megküldtük a Fejér Megyei Kormányhivatal Környezetvédelmi és Természetvédelmi Főosztályának véleményezés céljából. Vélemény az előterjesztés mellékletét képezi. 
Kérem az előterjesztést megvitatni, és a rendelet tervezetet elfogadni szíveskedjenek.
Monostorapáti, 2016. augusztus  10. 

